V kolikor se zimski vrt načrtuje že ob sami gradnji hiše, zanj ne potrebujete posebnega gradbenega dovoljenja. Če pa ga želite postaviti k že obstoječemu objektu pa morate biti pozorni na določena pravila. Če je zimski vrt velik največ 30 m² in visok največ 3,5 m, potem spada med enostavne objekte in zanj ni potrebno pridobiti gradbenega dovoljenja, samo lokacijsko informacijo, ki je izdana s strani občinskega upravnega organa.
Če je zimski vrt večji od 30 m², potrebujete zanj gradbeno dovoljenje za nezahtevne objekte, saj ne spada več med enostavne objekte. Dovoljenje pridobite na podlagi enostavne skice, projektiranje ni potrebno.
V kolikor pa boste z gradnjo zimskega vrta posegli v samo konstrukcijo hiše, potrebujete gradbeno dovoljenje za rekonstrukcijo obstoječega objekta.